На основу члана 40. Статута општине Чајетина, Скупштина општине Чајетина на седници одржаној 20. јула 2023. године донела је

**О Д Л У К У О**

**РЕГУЛИСАЊУ МЕЂУСОБНИХ ОДНОСА ИЗМЕЂУ ОПШТИНЕ ЧАЈЕТИНА И ''СПРИНГС'' д.о.о. из Златибора**

**Члан 1.**

Овом одлуком се регулишу међусобни односи између Општине Чајетина, са једне стране и ''СПРИНГС'' д.о.о. из Златибора, са друге стране, а у вези преноса права на земљишту на име извршене фактичке експропријације, уз накнаду.

**Члан 2.**

Констатује се да је Општина Чајетина извршила изградњу јавних саобраћајница, у складу са усвојеним Планом генералне регулације насељеног места Чајетина са насељеним местом Златибор (у даљем тексту План), при чему је извршила фактичку експропријацију делова катастарске парцеле број 4745/3, на месту званом Горње Рудине, по култури земљиште под зградом - објектом, површине 0,01,21 ха и земљиште уз зграду - објекат, површине 0,76,15 ха, уписане у листу непокретности број 5722 КО Чајетина, чији је искључиви власник ''СПРИНГС'' д.о.о. из Златибора, а без спроведеног поступка експропријације наведеног земљишта и исплате накнаде за запоседнуто земљиште.

**Члан 3.**

Констатује се да су пројектом парцелације, за који је Општинска управа Чајетина – Одсек за урбанизам и просторно планирање, издала потврду број 350-355/2022-03 од 09.01.2023. године, од првобитне кат. парцеле број 4745/3 КО Чајетина, која је описана у члану 1 овог уговора, формиране нове посебне парцеле, које су изградњом саобраћајнице фактички експроприсане и које се припајају планираној јавној саобраћајници и које су у наведеном пројекту парцелације означене као:

- новоформирана парцела број 2 која је у наведеном пројекту парцелације означена детаљним тачкама 1, 31, 30, 29, 28, 32, 33, 34, 35, 36, 37 и 38 површине 197 м2,

- новоформирана парцела број 3 која је у наведеном пројекту парцелације означена детаљним тачкама 20, 21, 22, 23, 24, 39, 40 и 41 површине 46 м2 и

- новоформирана парцела број 4 која је у наведеном пројекту парцелације означена детаљним тачкама 15, 16, 17, 18, 42 и 43 површине 35 м2.

**Члан 4.**

Преносилац права ''СПРИНГС'' д.о.о. из Златибора, преноси у јавну својину стицаоцу Општини Чајетина, новоформиране парцеле описане у члану 3 ове одлуке, ради присаједињења постојећој саобраћајници, тако да општина Чајетина постаје искључиви власник ових парцела.

**Члан 5.**

Стицалац Општина Чајетина се обавезује да преносиоцу ''СПРИНГС'' д.о.о. из Златибора, на име накнаде за пренете новоформиране парцеле описане у члану 3 ове одлуке, за износ утврђене накнаде од 1.112.000,00 динара, изврши умањење накнаде за комунално опремање.

Неће се обрачунавати допринос за уређење грађевинског земљишта уа нето површину од 308,00 м2 за изградњу објекта који инвеститор планира да гради на к.п број 4745/3 КО Чајетина.

**Члан 6.**

Реализацијом ове одлуке измирена су сва потраживања ''СПРИНГС'' д.о.о. из Златибора, по основу фактичке експропријације земљишта које је обухваћено овом одлуком.

**Члан 7.**

Ова Одлука има послужити као основ за закључење уговора о регулисању међусобних односа, којим ће се извршити пренос права које ''СПРИНГС'' д.о.о. из Златибора има на фактички експроприсаном земљишту, у јавну својину Општине.

Овлашћује се Председник Општине Чајетина да у име Општине потпише и овери уговор из став 1 овог члана, уз претходно прибављено мишљење Општинског правобраниоца.

**Члан 8.**

Ова Одлука ступа на снагу 8 дана од дана објављивања у "Службеном листу општине Чајетина".

**СКУПШТИНА ОПШТИНЕ ЧАЈЕТИНА**

**Број: 400-788/2023-01 од 20. јула 2023.године**

**ПРЕДСЕДНИК**

**Скупштине општине**

*Арсен Ђурић*